Document ID: 32013D0491

KOMMISSIONENS GENNEMFØRELSESAFGØRELSE
af 7. oktober 2013
om ændring af beslutning 2009/821/EF for så vidt angår listen over grænsekontrolsteder
(meddelt under nummer C(2013) 6383)
(EØS-relevant tekst)
(2013/491/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum, og artikel 6, stk. 5,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 6, stk. 2, og
ud fra følgende betragtninger:
(1)
I Kommissionens beslutning 2009/821/EF (4) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til beslutningen.
(2)
Oplysningerne vedrørende grænsekontrolstederne i Danmark, Tyskland, Spanien, Frankrig, Italien og Det Forenede Kongerige bør på grundlag af meddelelser fra de nævnte medlemsstater ændres i listen i bilag I til beslutning 2009/821/EF.
(3)
Efter at Kommissionens audittjeneste (tidligere kaldet Kommissionens kontroltjeneste), Levnedsmiddel- og Veterinærkontoret, har gennemført audit med tilfredsstillende resultat, bør der i listen i bilag I til beslutning 2009/821/EF tilføjes yderligere godkendelseskategorier til fire grænsekontrolsteder i oplysningerne vedrørende Kroatien og et nyt grænsekontrolsted i London-Gateway i oplysningerne vedrørende Det Forenede Kongerige. Da traktaten om Kroatiens tiltrædelse trådte i kraft den 1. juli 2013 og ovennævnte audit blev gennemført før dette tidspunkt, bør ændringerne vedrørende de kroatiske grænsekontrolsteder anvendes med tilbagevirkende kraft fra den 1. juli 2013 for at sikre, at der ikke skabes hindringer for den eksisterende handel.
(4)
Polen har meddelt, at grænsekontrolstedet i Świnoujście bør udgå af oplysningerne vedrørende denne medlemsstat. Oplysningerne vedrørende denne medlemsstat i bilag I til beslutning 2009/821/EF bør derfor ændres.
(5)
Beslutning 2009/821/EF bør derfor ændres.
(6)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag I til beslutning 2009/821/EF ændres som angivet i bilaget til denne afgørelse.
Artikel 2
Ændringen i bilagets punkt 5 anvendes med tilbagevirkende kraft fra den 1. juli 2013.
Artikel 3
Denne afgørelse er rettet til medlemsstaterne.
Udfærdiget i Bruxelles, den 7. oktober 2013.

Labels: 11
3
18
6